Protokol o postupanju radi jačanja sigurnosti u školi

1. 6.40 – domar otključava školu
2. 7,20 – domar zaključava školu
3. Po završetku velikog odmora dežurni nastavnik nakon zvona zaključava vrata
4. Učenici koji idu na nastavu TZK odlaze i vraćaju se za vrijeme odmora a dežurni nastavnik zaključava vrata
5. 12,45 – domar otključava školu
6. 13,25 – domar zaključava školu a ostatak dana dežurni nastavnici
7. 18,45 – spremačica otključava školu
8. 19,10 – spremačica zaključava školu

Tijekom malog odmora učenicima nije dopušteno napuštanje školske ustanove

Roditelji mogu ulaziti u školsku ustanovu samo u dogovorenom terminu uz prethodnu najavu ili na poziv od strane školske ustanove, o čemu se obavještava radnik na ulazu u školsku ustanovu.

Roditelji koji dolaze na informativne razgovore s razrednicima obvezni su poštovati raspored koji objavljuje školska ustanova.

Radnik školske ustanove dužan je preuzeti stranku na ulazu te nakon sastanka ispratiti stranku iz školske ustanove.

Radnik školske ustanove obvezan je provjeriti identitet osobe koja ulazi u školsku ustanovu uvidom u osobnu iskaznicu ili drugi odgovarajući dokument s fotografijom osobe. Osobi koja to odbije neće se dopustiti ulazak u školsku ustanovu.

U slučaju održavanja roditeljskog sastanka, razrednik prisutne roditelje dočekuje na ulazu školske ustanove i vodi do učionice, a nakon završetka roditeljskog sastanka razrednik prati roditelje do izlaza.

Svi posjetitelji koji nisu radnici ili učenici školske ustanove moraju biti evidentirani i u pratnji radnika školske ustanove upućeni na dogovoreno mjesto i ispraćeni iz školske ustanove.

U Požegi 3. siječnja 2025.

 Marinka Parac, dipl. oec.

 ravnateljica